<kommunevåpen, midtstilt>

|  |  |  |  |
| --- | --- | --- | --- |
| <deltakers navn  deltakers adresse> | | | Unntatt offentlighet, jf. offl. § 13, jf. fvl. §§ 13 flg. |
|  | | | |
|  | Vår referanse: | Dato: | |
|  | (Oppgi referanse ved alle henvendelser) |  | |

**Vedtak: du får ikke delta i introduksjonsprogrammet**

Du oppfyller ikke vilkårene for å delta i introduksjonsprogrammet. <Du har ikke rett og plikt til å delta i introduksjonsprogram. / Kommunen har valgt å ikke tilby deg introduksjonsprogram.>

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Integreringsloven §§ 8 og 9 beskriver hvem som skal delta i introduksjonsprogrammet. Som hovedregel må du

* være mellom 18 og 55 år når du fikk oppholdstillatelsen
* ha en bestemt type oppholdstillatelse
* være bosatt i kommunen etter avtale med integreringsmyndighetene eller ha fått en oppholdstillatelse som nevnt i § 9 første ledd bokstav f og g
* ha bodd i kommunen i mindre enn to år når kommunen fatter vedtaket

<I tillegg kan kommunen velge å tilby introduksjonsprogram til tre andre grupper, jf. integreringsloven § 8 tredje ledd. Dette gjelder personer som oppfyller kravene for å ha rett til introduksjonsprogram, med unntak av et av kravene under

* kravet til alder – denne gruppen omfatter personer over 55 år
* kravet til bestemt type oppholdstillatelse – denne gruppen omfatter familieinnvandrere til personer med oppholdstillatelser som nevnt i integreringsloven § 9 første ledd bokstav a til e
* kravet til å være bosatt etter avtale med integrasjonsmyndighetene – denne gruppen omfatter personer som ikke er bosatt i kommunen etter avtale med integreringsmyndighetene>

Du oppfyller ikke vilkårene for å delta i introduksjonsprogram. <Sett inn nærmere begrunnelse hvor både vilkårene for å delta og vurderingene som er gjort kommer frem. Tilpass lengden på begrunnelsene etter hvor omfattende vurderingene som ligger til grunn er. Vilkår som er oppfylt kan beskrives kort, mens vilkår(ene) som ikke er oppfylt må være godt beskrevet og begrunnet.>

<I de tilfellene kommunen vurderer om personen kan tilbys introduksjonsprogram etter integreringsloven § 8 tredje ledd er det to vurderinger som må komme frem. For det første må kommunen vurdere om personen er i gruppen som kan tilbys introduksjonsprogram. Hvis personen oppfyller kravene og er i en av gruppene som kan tilbys introduksjonsprogram, må det for det andre komme frem en begrunnelse for hvorfor kommunen likevel ikke velger å tilby personen introduksjonsprogram. Kommunen står fritt til å velge om de ønsker å tilby introduksjonsprogram eller ikke, men det må ikke være usaklig forskjellsbehandling innad i kommunen.>

Kommunen har vedtatt at du ikke får delta i introduksjonsprogrammet, jf. integreringsloven §§ 8 og 9.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

Du kan også be om at vedtaket ikke blir satt i verk før klagefristen er ute eller klagen er avgjort, se forvaltningsloven § 42.

|  |  |
| --- | --- |
| Vennlig hilsen |  |
| <leders navn>  <leders tittel> | <saksbehandlers navn>  <saksbehandlers tittel> |